মির্জাপুরে মুক্তিযোদ্ধা যাচাই বাছাই শুরু ॥ কমিটির সভাপতি অনুপস্থিত | টি নিউজ বিডি
Oops! It appears that you have disabled your Javascript. In order for you to see this page as it is meant to appear, we ask that you please re-enable your Javascript!
এক্সক্লুসিভ
অপরাধ পরিক্রমা
দুর্নীতি
আইন আদালত
স্বাস্থ্য
পত্রিকায় টাঙ্গাইল
নিজস্ব মন্তব্য
অর্থ ও ব্যবসা
সম্পাদকীয়
প্রথম পাতা
শীর্ষ সংবাদ
টাঙ্গাইলের খবর
সদর
কালিহাতী
গোপালপুর
ঘাটাইল
দেলদুয়ার
ধনবাড়ী
নাগরপুর
বাসাইল
ভূঞাপুর
মধুপুর
মির্জাপুর
সখীপুর
রাজনীতি
শিক্ষাঙ্গন
খেলার খবর
বিনোদন
তথ্য ও প্রযুক্তি
কৃষি ও কৃষক
সাহিত্য-সংস্কৃতি
মির্জাপুরে মুক্তিযোদ্ধা যাচাই বাছাই শুরু ॥ কমিটির সভাপতি অনুপস্থিত
0
মির্জাপুর, সর্বশেষ ৫০
মে ১৬, ২০১৭
অ+ অ-
ইমেইল প্রিন্ট
শেয়ার করুন
মির্জাপুর প্রতিনিধি ॥
টাঙ্গাইলের মির্জাপুরে মুক্তিযোদ্ধা যাচাই বাছাই কার্যক্রম শুরু হয়েছে। তবে এ কার্যক্রমের জন্য নির্ধারিত মঞ্চে উপস্থিত ছিলেন না কমিটির সভাপতি স্থানীয় এমপি একাব্বর হোসেন। তবে তিনি বিকেলে মঞ্চের পাশে উপজেলা মুক্তিযোদ্ধা কমান্ড কাউন্সিল কার্যালয়ে বসে স্বাক্ষর করেন। মঙ্গলবার (১৬ মে) সকাল থেকে উপজেলা পরিষদ মিলনায়তনে মুক্তিযোদ্ধা যাচাই-বাছাই শুরু হয়। এর আগে দুইবার যাচাই বাছাই কার্যক্রম বন্ধ হওয়ার পর মঙ্গলবার (১৬ মে) থেকে বাছাই কার্যক্রম শুরু হয়। যাচাই বাছাইয়ের প্রথম দিন উপজেলার ৭টি ইউনিয়নের আবেদনকারী মুক্তিযোদ্ধাদের সাক্ষাতকার নেয়া হবে বলে জানা গেছে।
জানা গেছে, মুক্তিযোদ্ধা তালিকা ভূক্ত হওয়ার জন্য উপজেলার একটি পৌরসভা ও ১৪টি ইউনিয়নের প্রায় ছয়শত ব্যক্তি অনলাইনে আবেদন করেন। মঙ্গলবার (১৬ মে) প্রথম দিন উপজেলার ফতেপুর, মহেড়া, জামুর্কী, তরফপুর, লতিফপুর, বানাইল ও বাঁশতৈল ইউনিয়নের আবেদনকারীদের সাক্ষাতকার নেয়া হয়। সকাল দশটায় যাচাই বাছাই কার্যক্রম শুরু হওয়ার কথা থাকলেও কমিটির সদস্যরা নির্ধারিত সময়ে উপস্থিত না হওয়ায় সাড়ে এগারোটার দিকে কার্যক্রম শুরু করা হয়। তবে কমিটির সভাপতি স্থানীয় এমপি একাব্বর হোসেন সাক্ষাতকার মঞ্চে উপস্থিত হননি। তবে বিকেলে তিনি উপজেলা মুক্তিযোদ্ধা কমান্ড কাউন্সিল কার্যালয়ে উপস্থিত হয়ে বাছাই কার্যক্রমের হাজিরা খাতায় স্বাক্ষর করেন বলে জানা গেছে।
কমিটির অন্য সদস্যরা হলেন- সদস্য সচিব উপজেলা নির্বাহী কর্মকর্তা ইসরাত সাদমীন, উপজেলা মুক্তিযোদ্ধা কমান্ডার অধ্যাপক দুর্লভ বিশ্বাস, কেন্দ্রীয় মুক্তিযোদ্ধা কমান্ড কাউন্সিল প্রতিনিধি সিদ্দিকুর রহমান, মুক্তিযোদ্ধা বিষয়ক মন্ত্রণালয়ের প্রতিনিধি অধ্যাক্ষ আলী আকবর খান, জাতীয় মুক্তিযোদ্ধা কাউন্সিলের প্রতিনিধি খলিলুর রহমান ও টাঙ্গাইল জেলা মুক্তিযোদ্ধা কমান্ডের প্রতিনিধি আব্দুস সাত্তার ভূইয়া। এরমধ্যে কমিটির সভাপতি একাব্বর হোসেন এমপি ও মুক্তিযোদ্ধা মন্ত্রণালয়ের প্রতিনিধি আলী আকবর খান উপস্থিত ছিলেন না।
উল্লেখ্য, গত ১৮ ফেব্রুয়ারি ও ২৪ এপ্রিল পরপর দুই দফায় যাচাই বাছাই কার্যক্রম তারিখ ঘোষণা করা হয়েছিল। কিন্তু কমিটির সদস্য সচিব উপজেলা নির্বাহী কর্মকর্তা ইসরাত সাদমীন উপস্থিত থাকলেও কমিটির অন্য সদস্যরা সদস্য সচিবের উপর আস্থা না থাকা এবং নিরপেক্ষভাবে বাছাই কার্যক্রম না হওয়ার কারণ দেখিয়ে অনুপস্থিত থাকেন।
মঙ্গলবার (১৬ মে) সন্ধ্যা পর্যন্ত ৮৩ জন আবেদনকারীর সাক্ষাত নেয়া হয়েছে বলে কমিটির সদস্য সচিব উপজেলা নির্বাহী কর্মকর্তা ইসরাত সাদমীন জানিয়েছেন। কেন্দ্রীয় মুক্তিযোদ্ধা কাউন্সিলের প্রতিনিধি কমিটির সদস্য সিদ্দিকুর রহমানের সঙ্গে সন্ধ্যা সাড়ে ছয়টার দিকে যোগাযোগ করা হলে তিনি টিনিউজকে বলেন, কমিটির সভাপতি স্থানীয় এমপি একাব্বর হোসেন বিকেলে মুক্তিযোদ্ধা কমান্ড কার্যালয়ে উপস্থিত হয়ে স্বাক্ষর করে গেছেন। তাছাড়া দুই ঘন্টা পরে আবার উপস্থিত হবেন বলে তিনি উল্লেখ করেন।
কমিটির সদস্য উপজেলা মুক্তিযোদ্ধা কমান্ডার অধ্যাপক দুর্লভ বিশ্বাসের সাথে মুঠোফোনে বারবার যোগাযোগ করার চেষ্টা করেও সম্ভব হয়নি।
কমিটির সভাপতি একাব্বর হোসেন উপস্থিত না থাকার বিষয়ে সদস্য সচিব উপজেলা নির্বাহী কর্মকর্তা ইসরাত সাদমীনের কাছে সন্ধ্যায় জানতে চাওয়া হলে তিনি এ ব্যাপারে কোন মন্তব্য করেননি।
শেয়ার করুন
Tagged with
মির্জাপুরে মুক্তিযোদ্ধা যাচাই-বাছাই কার্যক্রম ১৬ মে শুরু
Like to share?
Newer Postমির্জাপুরে মহাসড়কে যানবাহনে ছিনতাইয়ের হোতা বারেক গ্রেপ্তার
Older Postধনবাড়ীতে ভাইস চেয়ারম্যান উপ-নির্বাচনে আ’লীগ প্রার্থী বিজয়ী
মন্তব্য করুন জবাব বাতিল
আপনার ই-মেইল এ্যাড্রেস প্রকাশিত হবে না। * চিহ্নিত বিষয়গুলো আবশ্যক।
মন্তব্য
নাম *
ইমেইল *
ওয়েবসাইট
© সর্বস্বত্ব স্বত্বাধিকার সংরক্ষিত টি নিউজ বিডি ২০১৬
সম্পাদক ও প্রকাশকঃ সোলায়মান হাসান।
বার্তা ও বাণিজ্যিক কার্যালয়ঃ মুক্তিযোদ্ধা ফারুক আহমদ মার্কেট (২য় তলা), সিডিসি’র দক্ষিন পাশে, খালপাড় গলি, নিরালা মোড়, টাঙ্গাইল-১৯০০।
সম্পাদক-০১৭৮৮৭১২৫৬৬, বার্তা বিভাগঃ ০১৭১১০৪০৯৭৮, ০১৬৭০৫০৭৮০১, ই-মেইলঃ tnewsbd1900@gmail.com
এই ওয়েবসাইটের কোন লেখা বা ছবি অনুমতি ছাড়া নকল করা বা অন্য কোথাও প্রকাশ করা সম্পূর্ণ বেআইনি।
Designed ☼ Provided By S H O P N O
Scroll
ব্রেকিং নিউজঃ
মধুপুরে রুপা ধর্ষন ও হত্যা মামলার তারিখ ১৩ নভেম্বর মুক্তিযোদ্ধা ফারুক হত্যা মামলার সাক্ষ্য গ্রহণের পরবর্তী তারিখ ১ নভেম্বর